吳愈 (萬曆進士)
吳愈，字元沖，河南汝寧府汝陽縣人。明朝政治人物、進士出身。
萬曆二十六年（1598 年）戊戌科進士，初授山西長子縣知縣，調安邑縣，有政聲，士民祠祀之。升戶部主事，尋遷郎中，奉通州、大同兩差，以清正自持，不取羨奇，主爵者嘉之，遷陝西關南道參政，升山東按察使、山東右布政。時邪教倡亂，調兵援剿，撫軍甚不知兵，苛責將領，一軍俱譁。愈從容撫慰之，遂得安。當事忌其才，尋為所中，致仕。號天慵叟，崇禎間詔遣官存問，卒年八十有三，祀鄉賢。